open-index/open-wikipedia-markdown huggingface dataset:
Nicolai Nissen (1664–1717)

:*Se også faren, [[Nikolaj Nissen]]

*'Nicolai Nissen*' (født [[1664]], død [[26. februar]] [[1717]]) var en dansk embedsmann og godseier, og [[krigskommissær]] i Jylland fra 1711.

Han var sønn av krigskommissær, landsdommer og godseier [[Nikolaj Nissen]], og arvet farens to gods [[Lerbæk]] og [[Rugballegaard]]. I 1695 skjøtet han Lerbæk over til broren, krigskommissær og [[etatsråd]] Herman Lorentz von Nissen, som ble adlet i 1710. Han bosatte seg deretter på nabogodset Rugballegaard.

I 1684 ble han kapitelsfogd i domkirkefogderiet Grødersby. Han ble utnevnt til [[kanselliråd]] i 1705. Under [[den store nordiske krig]] var han 1709–1710 krigskommissær for den danske armé i [[Skåne]] under forsøket på å gjenerobre landsdelen fra Sverige. I 1711 ble han krigskommissær for Jylland, et embede hans far hadde hatt tidligere.

Nicolai Nissen var gift med Elisabeth Sophie [[Høeg (adelsslekt)|Høeg]] (Banner-Høeg) (1669–1739), datter av Gregers [[Ulfstand]] Høeg til [[Vang Hovedgård]] og Birgitte («Birthe») [[Kaas]], og barnebarn av krigshelten og lensherre over Lister [[Jørgen Kaas]]. De hadde 19 barn, men 11 døde som småbarn. Av deres barn var sønnen Nicolai von Nissen (1692–1772) infanterikaptein i Norge, Christian Ditlev Nissen (1701–1775) var kanselliråd, [[Gregers Høeg Nissen]] (1709–1773) var guvernør i den danske kolonien [[St. Croix]] i [[Det karibiske hav]] og Lorenz Nissen (1713–1765) var plantasjeeier på St. Croix, før han flyttet hjem til Danmark og ble brygger i København. Nicolai Nissens eldste sønn Nicolai von Nissen hadde én datter, Andrea Jaspara Nissen, som var gift med sorenskriver i Øvre Telemark Hans [[Paus]]. En lang rekke av deres etterkommere fra 1751 frem til vår tid er oppkalt med navnet Nicolai Nissen, bl.a. kirurg [[Nikolai Nissen Paus]] og grosserer [[Nicolay Nissen Paus]].

==Litteratur==
*[[Harald Nissen (heraldiker)|Harald Nissen]] og [[Gunnar Brun Nissen]], *Slekten Nissen fra Bov sogn i Sønderjylland'', Trondheim, 1978, s. 26–27.
Tonight I Could Fall in Love

***Tonight I Could Fall in Love*** er en sang skrevet av Richard Gower som ble spilt inn og gitt ut på singel med Suzi Quatro i 1985. Singelen kom på 140.-plass i Storbritannia.
Arena Zagreb

**Arena Zagreb** er en flerbrukshall beliggende i den sørvestre delen av Zagreb i Kroatia. I arenaen arrangeres det blant annet ishockey, håndball, friidrett, basketball, konserter, utstillinger, kongresser og messer. Bygningen inneholder også et kjøpesenter.

Publikumskapasiteten er 15 200 ved ishockey- og håndballkamper, 16 500 ved basketballkamper og 18 680 ved konserter.

Arenaen ble bygget i 2007&ndash;2008 og åpnet 27. desember 2008. Kostnaden var på 89 millioner euro.

## Referanser


## Eksterne lenker
* 
* Arena Zagreb offisielt nettsted
Urmage

**Urmagen** eller **urtarm**, i medisinsk terminologi **archenteron**, er den første strukturen som dannes i fosterutviklingen, som man finner igjen i det voksne dyret. Urmagen forblir mage/tarmsystemet i det nye dyret. Hos nesledyr, kammaneter og flatormer vil urmagen forbli magen i det voksne dyret uten ytterligere endringer. Hos andre protostome dyr enn flatormer vil urmunnen forbli munn og en ny åpning i motsatt side av dyret vil danne anus. Hos deuterostome dyr vil den nydannede poren bli munn, slik at strømmen av næring gjennom gjennom magen går motsatt vei.

## Dannelse
Urmunnen dannes ved gastrulasjonen, der blastula-stadiet blir trykket inn slik at den danner et skålformet foster med et dobbelt lag med celler. Kanten av skåla vil trekkes sammen og etter hvert danne urmunnen, og det indre hulrommet vil utgjøre urmagen.

Cellene som utgjør urmagen vil bli endoderm i det nye individet, og vil være opphav til slimhinnene som dekker mage, tarm, lunger og innsiden av indre kjertler.

## Referanser


## Eksterne lenker
*
Juana de Ibarbourou

**Juana Fernández Morales de Ibarbourou** (født 8. mars 1892 i Melo, død 15. juli 1979) var en uruguayansk forfatter, feminist og poet. 

Hun var en av de mest populære poeter i Sør-Amerika.

## Bibliografi
* *Las lenguas de diamante* (1918/1919)
* *Raza salvaje* (1920) 
* *Cántaro fresco* (1920)
* *Raíz salvaje* (1922)
* *Ejemplario* (1927)
* *La rosa de los vientos* (1930) 
* *Loores de Nuestra Señora* (1934/1935)
* *Chico Carlo* (1944) 
* *Los sueños de Natacha* (1945).
* *Perdida* (1950)
* *Azor* (1953)
* *Mensaje del escriba* (1953)
* *Romances del destino* (1955)
* *Oro y tormenta* (1956) 
* *Canto rodado* (1958)
* *Obras completas* (1968).
* *Juan Soldado* (1971)

## Referanser


## Eksterne lenker
* 
* Biografi (spansk)
Otto Schoetensack

**Otto Karl Friedrich Schoetensack** (født 12. juli 1850 i Stendal i provinsen Sachsen i kongeriket Preussen, død 23. desember 1912 i Ospedaletti i Liguria i Italia) var en tysk antropolog og paleontolog.

Han er kjent for sin vitenskapelige artsbeskrivelse av underkjeven fra Mauer som tilhørende heidelbergmennesket. Han var forretningsmann og grunnlegger av en kjemisk bedrift; etter at han trakk seg tilbake fra forretningsdriften begynte hans virke som forsker. 

## Publikasjoner
**Der Unterkiefer des Homo heidelbergensis aus den Sanden von Mauer bei Heidelberg*. 1908. Leipzig: Wilhelm Engelmann.

## Referanser
Lussinatt

**Lussinatt**, også kalt **lussi langnatt**, **løssilangnatta**, **lucienatt**, **lucianatta**, **midtvinternatta**, **luciakvelden** og annet, er ifølge nordisk folketradisjon natta mellom 12. og 13. desember, det vil si natta før luciadagen da lussimesse (latin *festum Lucie virginis*) ble holdt til minne om den katolske og ortodokse helgenen sankta Lucia (død 304). Luciadagen har fra 1850-tallet særlig blitt markert i Sverige, etter hvert også i Norge, blant annet med luciabrud og luciatog for barn. Merket på den gamle norske primstaven er et lys, et bål eller en flamme eller et beger.

Ifølge den gamle, romerske julianske kalenderen, som ble innført i Norge ved kristningen, falt lussinatt på vintersolverv og ble derfor regnet som årets lengste og mørkeste natt, også etter at datoene ble forskjøvet da den gregorianske kalenderen overtok fra 1700. I en blanding av folkelige, katolske og førkristne skikker ble natta etter hvert også regnet som årets farligste; i Norden har natta vært forbundet med mye overtro og onde makter i en kamp mellom lys og mørke.

Navnet Lucia, som betyr «den lysende» etter det latinske ordet *lux* («lys»), ble i Norge også kalt *Lussi*. Seinere kan navnet også ha blitt knyttet til djevelnavnet Lucifer («lysbringeren»). Slik oppsto trolig den uhyggelige, kvinnelige vetten Lussi som passet på at førjulsskikkene og fristene ble fulgt, og som kunne komme med «lussiferda» eller «lussireia», et nattlig spøkelsesritt på samme måte som «åsgårdsreia» i jula. Ved lussimesse regnet en med at juletida tok til. Om grovarbeidet med tresking og spinning ikke var ferdig, baking og brygging til jul ikke var godt igang og folk ikke lot arbeidet hvile denne natta, kunne Lussi og hennes ridende trollfølge fare over hustakene, skremme med fæle ansikter mot ruta, rase ned skorsteinspipa, gjøre hærverk og skade mennesker og dyr. Det var derfor viktig at folk holdt seg inne denne kvelden og natta. Dette var også den eneste natta i året da dyra kunne snakke med hverandre. Perioden ble også kalt «de sterke døgn» eller «dyre døger». For å verne seg kunne en tegne kors av tjære eller skjære kors inn over alle dører og vinduer på gården. Gjenstander av stål og levende lys kunne også gi beskyttelse.

## Se også
* Lussi
* Lossi
* Julebukk

## Referanser


## Eksterne lenker
* Om «Lussinatt - Luciadag - Lussimesse» i Randi Ekrems ''Primstaven : tradisjonar og merkedagar'' (1992) side 28
Endoderm

**Endoderm** (latin: *Indre hud*) er en av tre hovedgrupper av vev hos alle høyere dyr. Endodermen dannes tidlig i fosterutviklingen fra cellene som ligger rundt innsiden av urmagen i gastrulaen. Dette vevet vil i det voksne dyret danne slimhinnene som dekker hele innsiden av fordøyelsessystemet og alle hulrom som munner ut i det samt en del andre hulrom i kroppen som oppstår som utbuktinger fra svelget:

* Slimhinnene i svelg, magesekken og tarmene
* Slimhinnenen i lungene
* Det indre laget av alle kjertler som munner ut i fordøyelsessystemet, inkludern lever og bukspyttkjertelen
* Huden i øretrompeten og mellomøret
* Innsiden av alle kjertler i skjoldbruskkjertelen og brisselet.
* Innsiden av urinblæren og deler av urinrøret

Grunnen til at endoderm finnes i øregangene er at disse dannes ved en serie parrede utbuktinger av svelget på tidlig fosterstadiet, kalt gjellebuer. Disse utbuktingene danner buer som blir til gjeller hos fisk og lavere ryggstrengdyr, men hos firbente virveldyr, og særlig pattedyr, gir buene opphav til en rekke strukturer rundt halsen, slik som tungebeinet, strupehode, skjoldbrusk- og brissel-kjertlene og deler av øret. Selv om det finnes endoderm mange steder i kroppen, utgjør det ikke noen stor del av det voksne dyret. Mesteparten av et voksent individ vil være dannet fra mesoderm, mens endoderm bare kler et tynt lag på innsiden.

## Referanser
Lussi

:* For Tor Karseths syngespill [[Lussi (syngespill)|Lussi]], se det*
**Lussi**  (på svensk også *Lusse*) er navn både på lussi langnatt og den kvinnelige, demonliknende vetten som er knyttet til denne natta i norsk og svensk folketro. Lussinatta var kvelden og natta før luciamesse og luciadagen 13. desember. Ifølge nordiske tradisjoner var trollpakk ute denne natta for å kontrollere juleforbredelsene. Dessuten tok jula og vinteren til da.

## Bakgrunn og forestillinger
Lussi-skikkelsen kan ha oppstått som en sammenblanding av den hellige Lucia («den lysende»), som ble feiret 13. desember, og djevelnavnet Lucifer («lysbringeren»). 13. desember var for øvrig vintersolverv i den julianske kalenderen og den lengste og mørkeste natta på året, og ble regnet som det også etter at datoene ble forskjøvet da den gregorianske kalenderen overtok fra 1700. Forestillingene om Lussi som hemmelighetsfull og kontrollerende trollkvinne skal i Norge særlig være kjent fra områdene fra Setesdal til kystdistriktene i Hardanger.

På samme måte som det nattlige spøkelsesrittet «oskorsreia» i jula, kunne Lussi i lussinatta komme med «lussiferda» eller «lussireia» («lussireidi»), et ridende følge av trollpakk. Lussi smakte på juleølet, kom med kakespaden, overvåket lefsebakinga i eldhuset og ropte ned i skorsteinspipa: «Inkje bryggja, inkje baga, inkje store eld hava!» For om grovarbeidet med tresking og spinning ikke var ferdig, baking og brygging til jul ikke var godt i gang og en ikke lot arbeidet hvile denne kvelden, kunne Lussi hevne seg i hus og fjøs. Hun og reia kunne komme over hustakene, skremme med fæle ansikter mot ruta, rase ned pipa og skade det og den som var i nærheten. Lussi representerte da de underjordiske; flere sagn forteller at hun er Adams første kone og ættemor til alle underjordiske, som Lilith i gammeljødisk tradisjon. Hulderfolket hadde selv glede av julefeiringa og passet på at både tidsregning og skikk og bruk ble fulgt.

## Se også
* Lussi langnatt
* Lossi
* Den hellige Lucia

## Referanser
Kaos i landsbyen

***Kaos i landsbyen*** (orig. *Panique au village*) er en belgisk-fransk-luxembourgsk animert (stop motion) eventyrkomedie fra 2009. Animasjonen, som formalt tar utgangspunkt i enkle plastleker for barn, forteller en absurdistisk, tildels surreal, historie om skikkelsene «Cowboy» («Coboy»), «Indianer» («Indien») og «Hest» («Cheval»), som blir husløse efter at de to førstnevnte ved en inkurie har bestilt femti millioner murstein fra en online-leverandør istedenfor de femti de egentlig trenger. 

## Handling
De tre vennene Cowboy, Indianer og Hest bor sammen i et hus på landsbygden. Cowboy og Indianer glemmer Hests fødselsdag, men kommer senere på ideen om å bygge en ny grill til ham. De overbeviser naboen Steven om å hjelpe dem med planen. Hest møter også en ny kjæreste, fru Jacqueline Longray, en annen hest som arbeider som musikklærer. Når Horse forsøker å spille piano for henne, tilbyr hun å gi ham pianotimer.

Tilbake i hjemmet sitt forsøker Indianer å få tak i de femti mursteinene som de behøver for grillen. Men ved et uhell bestiller Cowboy femti millioner murstein. De legger alle de overflødige mursteinene på hustaket sitt. Men samme kveld kollapser huset under vekten. Cowboy og Indianer må derfor gjenoppbygge hele huset. Når de forsøker å sette opp veggene, forsøker en ukjent figur å stjele dem. Siden oppdager de tre vennene at veggene blir stjålet av en familie vannvesener hvis hoder er formet som kjegler.

*Panique au village* bygger på en tv-serie med samme navn, og hadde premiere på Filmfestivalen i Cannes i 2009, som første stop motion-film noensinne.

## Nominasjoner og priser

## Referanser


## Eksterne lenker
*
Delmira Agustini

**Delmira Agustini** (født 24. oktober 1886 i Montevideo, død 6. juli 1914) var en uruguayansk forfatter og lyriker. Hun er en av de beste latinamerikanske poeter i det 20. århundre.

Hennes foreldre var fra Italia. Delmira Agustini var en erotisk poet. Hun spesialisert seg på kvinnelig seksualitet. 

Agustini ble drept av sin mann i 1914, da hun var 27 år gammel. Hun er begravd i Montevideo.

## Bibliografi
* *El libro blanco.* 1907.
* *Cantos de la mañana.* 1910.
* *Los cálices vacíos.* 1913.
* *El rosario de Eros.* 1924.
* *Los astros del abismo.* 1924.
* *Correspondencia íntima.* 1969.
* *Poesías completas.* 1971.
* *Delmira Agustini, Antología.* 1986.

## Referanser


## Eksterne lenker
* 
* Biografi. "Spanish American women writers: a bio-bibliographical source book", Diane E. Marting (engelsk)
Henrik G. Bastiansen

**Henrik Grue Bastiansen** (født 9. desember 1964) er en norsk mediehistoriker og professor.

Han tok doktorgrad ved Universitetet i Oslo i 2006 med avhandlingen *Da avisene møtte TV. Partipressen, politikken og fjernsynet 1960–1972*. Han har publisert en rekke skrifter om blant annet ytringsfrihet, pressen, NRK og generelle historiske tema. Han arbeider ved Høgskolen i Volda.

## Utvalgt bibliografi

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Referanser


## Eksterne lenker
* 
*  Presentasjon på Høgskolen i Voldas nettsider
*  i BIBSYS
Gradski vrt-hallen

**Gradski vrt-hallen** (kroatisk: *Dvorana Gradski vrt*)  er en innendørs sportsarena i Osijek i Kroatia. Den brukes oftest til håndball- og basketballkamper. Komplekset har sju hovedhaller, der den største har en tilskuerkapasitet på . Det inneholder også to mindre haller for kampsport. Arenaen har også Kroatias største innendørs friidrettsanlegg. Gradski vrt-hallen ble blant annet benyttet som en av banene under Håndball-VM 2009 for menn og Håndball-EM 2014 for kvinner.

Bygningen ble åpnet i 2008 og har en grunnflate på 18&nbsp;590 m2. I tillegg til sport brukes arenaen også til kulturarrangementer, messer og annet.

## Eksterne lenker
*
Apax Partners

**Apax Partners LLP** er et britisk investeringsselskap innen private equity og venture capital. Selskapet har hovedkontor i London og avdelingskontorer i New York, Hongkong, Mumbai, Tel Aviv, Madrid, Stockholm, Milano og München.

## Eksterne lenker
*
Hilde Nakling

**Hilde Nakling** (født 4. mai 1982) er en norsk verdensmester i dynamisk sportsskyting med pistol i divisjonen Standard Lady fra IPSC Handgun World Shoot i 2014. Hun er datteren til Vidar Nakling som i 1980 vant EM i dynamisk pistol og var aktiv skytter frem til 1996. Hilde var tre måneder gammel første gangen hun var med på skytebanen, og fikk etterhvert prøve ulike mindre våpen. De første årene var hun bare med på skytebanen en til to ganger i året. Hun ble for alvor hektet da hun tok nybegynnerkurs i 2005, og har skutt aktivt siden 2006. For å satse på VM sa hun opp den faste jobben sin som sykepleier ved Oslo universitetssykehus, og fortsette å jobbe vakter som sykepleier på barneavdelingen.

Før julen 2014 ble hun kåret til årets idrettsnavn i Follo av Østlandets Blad.

## Meritter
* 1.-plass IPSC Handgun World Shoot 2014 Lady Standard
* 5.-plass 2011 IPSC Handgun World Shoot Lady Standard
* 5.-plass 2008 IPSC Handgun World Shoot Lady Standard
* 3.-plass EM 2010 Lady Standard
* 15.-plass overall 2014 Nordisk mesterskap, Standard

## Se også
* Håvard Østgaard
* Jan Foss

## Referanser
Tomás Gomensoro

**Tomás José del Carmen Gomensoro Albín** (født 27. januar 1810 i Dolores, død 12. april 1900 i Montevideo) var en uruguayansk politiker. Han fungerte som den president i Uruguay fra 1. mars 1872 til 1. mars 1873.

## Se også
* Liste over Uruguays presidenter
* Tomás Gomensoro (Uruguay)

## Referanser


## Eksterne lenker
* Liste over Uruguays presidenter fra 1830 til 2005,  www.parlamento.gub.uy (spansk)
José Eugenio Ellauri

**José Eugenio Ellauri Obes** (født 15. november 1834 i Montevideo, død 27. mai 1894) var en uruguayansk politiker. Han fungerte som den president i Uruguay fra 1. mars 1873 til 22. januar 1875.

## Se også
* Liste over Uruguays presidenter

## Referanser


## Eksterne lenker
* Liste over Uruguays presidenter fra 1830 til 2005,  www.parlamento.gub.uy (spansk)
Lorenzo Latorre

**Lorenzo Antonio Inocencio Latorre Jampen** (født 28. juli 1844 i Montevideo, død 18. januar 1916 i Buenos Aires) var en uruguayansk militær og politiker. Han fungerte som president i Uruguay fra 10. mars 1876 til 15. mars 1880.

## Se også
* Liste over Uruguays presidenter

## Referanser


## Eksterne lenker
* Liste over Uruguays presidenter fra 1830 til 2005,  www.parlamento.gub.uy (spansk)
Colt 45

**Colt 45** kan referere til:

* Colt Single Action Army Revolver
* Colt M1911
* Colt 45 (øl)
* .45 Colt
* .45 ACP
Susie Q

***Susie Q*** er en sang skrevet av Dale Hawkins, Stan Lewis og Eleanor Broadwater som ble spilt inn og gitt ut på singel med Dale Hawkins i 1957.

Suzi Quatro spilte inn sangen og ga den ut på albumet *[[Oh, Suzi Q]]* i 1991. På albumet ble sangen kalt *Suzi Q*. Hun spilte inn sagnen inn i 1983, men denne verjsonen ble ikke gitt ut før i 1997 på albumet *[[Unreleased Emotion]]*.
Francisco Antonino Vidal

**Francisco Antonino Vidal Silva** (født 14. mai 1825 i San Carlos, død 7. februar 1889 i Montevideo) var en uruguayansk lege og politiker. Han fungerte som president i Uruguay fra 15. mars 1880 til 1. mars 1882 og fra 1. mars 1886 til 24. mai 1886.

## Se også
* Liste over Uruguays presidenter

## Referanser


## Eksterne lenker
* Liste over Uruguays presidenter fra 1830 til 2005,  www.parlamento.gub.uy (spansk)
Máximo Santos

**Máximo Benito Santos Barbosa** (1847–1889) var en uruguayansk militær og politiker. Han fungerte som den president i Uruguay fra 1. mars 1882 til 1. mars 1886 og fra 24. mai 1886 til 18. november 1886.

## Referanser


## Eksterne lenker
* Liste over Uruguays presidenter fra 1830 til 2005,  www.parlamento.gub.uy (spansk)
Máximo Tajes

**Máximo Tajes Cáceres** (født 23. november 1852 i Canelones, død 21. november 1912 i Montevideo) var en uruguayansk militær og politiker. Han fungerte som president i Uruguay fra 18. november 1886 til 1. mars 1890.

## Se også
* Liste over Uruguays presidenter

## Referanser


## Eksterne lenker
* Liste over Uruguays presidenter fra 1830 til 2005,  www.parlamento.gub.uy (spansk)
Scandic Park Sandefjord

**Scandic Park Sandefjord** (tidligere **Rica Park Hotel**) er et hotell som ligger i småbåthavnen i Sandefjord i Vestfold. Bygget ble tegnet av arkitekten Arnstein Arneberg og åpnet i 1959 under navnet Hvalfangstens Hus, da som et hotell der byggherren, skipsrederen Anders Jahre kunne holde sammenkomster og møter. Hotellet har i dag 349 rom.  


File:Park Hotel, Sandefjord. - no-nb digifoto 20160511 00203 NB NKF P 02 E 005.jpg|Park hotell i Sandefjord 1961

File:Park Hotel, Sandefjord. - no-nb digifoto 20160511 00204 NB NKF P 02 E 007.jpg|Hvalfangsmonumentet ved hotellet 1961

File:Park Hotel, Sandefjord. - no-nb digifoto 20160511 00202 NB NKF P 02 E 004.jpg|Småbåthavna med hotellet i bakgrunnen 1965

File:Park Hotel, Sandefjord. Spisesalen. - no-nb digifoto 20160511 00207 NB NKF P 02 E 010.jpg|Spisesalen 1961

File:Park Hotel, Sandefjord. Festsalen. - no-nb digifoto 20160511 00208 NB NKF P 02 E 011.jpg|Festsalen 1961


## Referanser


## Eksterne lenker
* Reklameside for hotellet
New York City FC

New York City Football Club er en amerikansk profesjonell fotballklubb basert i New York City som konkurrerer i Major League Soccer (MLS). NYCFC begynte å spille i 2015, som et ekspansjonslag i ligaen. Klubben er den første MLS-franchisen som er basert i byen, og den andre franchisen i New York-hovedstadsområdet etter New York Red Bulls, basert i Harrison, New Jersey.

Laget eies av FC Football Group (80%) og Yankee Global Enterprises (20%).

## Stadion

Laget spiller for tiden på Yankee Stadium 
Før det offisielle laget ble annonsert, ble planer presentert av MLS for å bygge et fotballstadion i Flushing Meadows-Corona Park i Queens. Men på grunn av motstand mot å bygge et stadion på parkland, så vel som innvendinger fra New York Mets, som spiller i nærheten, mistet nettstedet favoriseringen da det nye laget ble annonsert. Laget kom opp med et alternativt forslag om å bygge stadion i Bronx ved siden av Yankee Stadium for å bli ferdigstilt i 2018. Den 21. april 2014 bekreftet klubben at de ville spille sine første sesonghjemsspill på Yankee Stadium, og at planene for et fremtidig stadion var i gang.

## Historie
MLS hadde en interesse i å sette et andre lag i New York-området allerede i 2006, da MetroStars eksklusive territoriale rettigheter vendte tilbake til ligaen som en betingelse for klubbens salg til Red Bull GmbH. I det følgende året hadde ligaen holdt samtaler med flere grupper, inkludert New York Mets eier Fred Wilpon og hans familie, om å eie den andre New York-klubben.  Wilpons interessen for MLS  ble etter hvert sviktet etter familiens tap i Madoff-investeringskandalen, men ligaen fortsatte å lete etter investorer.

I 2010 annonserte MLS-kommisjonær Don Garber offisielt at ligaen har til hensikt å gjøre sin 20. franchise til et andre lag i New York-området. På den tiden håpet ligaen håpet å få det nye laget til å starte operasjoner innen 2013. Garber holdt også diskusjoner med eierne av den omstartede New York Cosmos, men de slo seg på ligaens ekspansjonsavgift og enhetsstruktur og bestemte seg for ikke å søke om inntrengning, i stedet for å bli med i den andre tierne i Nord-American Soccer League.
Garber hadde tidligere dyrket interesse for å kjøpe investeringer fra en stor europeisk fotballklubb for å være eiere av en fremtidig franchise, og i desember 2008 annonserte han et bud på et Miami-ekspansjonshold ledet av FC Barcelona som skulle begynne lek i 2010 hvis det ble akseptert, selv om budet til slutt falt gjennom (Garber diskuterte også kort Barcelona som investerer i en franchise i New York  før han flyttet fokuset til Miami.

## Eksterne lenker
*
Juan Lindolfo Cuestas York

**Juan Lindolfo de los Reyes Cuestas York** (født 6. januar 1837 i Paysandú, død 21. juni 1905 i Paris) var en uruguayansk politiker. Han fungerte som president i Uruguay fra 25. august 1897 til 1. mars 1903.

## Se også
* Liste over Uruguays presidenter

## Referanser


## Eksterne lenker
* Liste over Uruguays presidenter fra 1830 til 2005,  www.parlamento.gub.uy (spansk)
Rhein-Neckar-Kreis

**Rhein-Neckar-Kreis** er en Landkreis i den tyske delstaten Baden-Württemberg. Kretsen er den mest folkerike i delstaten og den femte mest folkerike i Tyskland. Kretsen ligger i den nordvestlige delen av delstaten i Regierungsbezirk Karlsruhe og tilhører metropolregionen Rhein-Neckar.

Sete i kretsen er Heidelberg, som selv styres som en egen bykrets.
## Eksterne lenker
*
Claudio Williman

**Claudio Antolín Williman González** (født 10. oktober 1861 i Montevideo, død 9. februar 1934 samme sted) var en uruguayansk advokat og  politiker. Han fungerte som president i Uruguay fra 1. mars 1907 til 1. mars 1911.

## Se også
* Liste over Uruguays presidenter

## Referanser


## Eksterne lenker
* 
* Liste over Uruguays presidenter fra 1830 til 2005,  www.parlamento.gub.uy (spansk)
Carlos Fischer

**Carlos Lorenzo Fischer Brusoni** (født 1903 i Fray Bentos, død 7. august 1969) var en uruguayansk politiker. Han fungerte som president i Uruguay fra 1. mars 1958 til 1. mars 1959.

## Se også
* Liste over Uruguays presidenter

## Referanser


## Eksterne lenker
* Liste over Uruguays presidenter fra 1830 til 2005,  www.parlamento.gub.uy (spansk)
Paddy McNair

**Patrick «Paddy» James Coleman McNair** (født 1995) er en nordirsk fotballspiller som spiller for den engelske klubben Hull City.

Han debuterte for Manchester United den 27. september 2014 mot , en kamp de vant 2–1. Han ble brukt på grunn av mange skader på de etablerte førstelagsmidtstopperne, og fikk siden mer tillit av manager Louis van Gaal.

Han debuterte for Sunderland den 13. august 2016 mot Manchester City, og scoret selvmål etter bare 4 minutter på banen. Sunderland tapte kampen 2-1.

## Landslaget
Han ble tatt ut i s EM-tropp til EM i Frankrike 2016.

## Referanser


## Eksterne lenker
* 
* Paddy McNairs spillerprofil på ManUtd.com
Juan Idiarte Borda

**Juan Bautista Idiarte Borda y Soumastre** (født 20. april 1844 i Mercedes, død 25. august 1897 i Montevideo) var en uruguayansk politiker. Han fungerte som president i Uruguay fra 21. mars 1894 til 25. august 1897.

## Se også
* Liste over Uruguays presidenter

## Referanser


## Eksterne lenker
* Liste over Uruguays presidenter fra 1830 til 2005,  www.parlamento.gub.uy (spansk)
Hossein Shahabi

**Hossein Shahabi** (persisk: حسین شهابی; født 1967 i Tabriz i Iran, død 22. januar 2023 i Karaj) var en iransk filmregissør, manusforfatter og filmprodusent.

## Filmografi
* *The cancer period* (2016)
* *The Sale* (2014)
* *The Bright Day* (2013)
* *For å få til Mahdi* (2012) 
* *Photo* (2001) 
* *Kriger og Treasure* (2000)

## Referanser


## Eksterne lenker
* 
* 
* Iranske regissører
Tolken

***Tolken*** er en amerikansk thrillerfilm fra 2005 med Nicole Kidman, Sean Penn og Catherine Keener i hovedrollene. Dette var den siste filmen som ble regissert av Sydney Pollack før hans død i 2008.

## Sammendrag
Silvia Broome (Nicole Kidman) er en tolk som arbeider ved FNs hovedkvarter i New York City. Hun vokste opp i Republikken Matobo, et fiktivt land i Afrika, og hun har dobbelt statsborgerskap. FN vurderer å ta ut tiltale mot Edmond Zuwanie, president i Matobo, og stille ham for retten i Den internasjonale straffedomstolen. I utgangspunktet var han en frigjører, men i løpet av de siste 20 årene har han blitt like korrupt og tyrannisk som regjeringen han flere år tidligere var med på å bli kvitt. Nå står han bak flere tilfeller av etnisk rensing og andre grusomheter i hjemlandet. Zuwanie skal snart besøke New York og holde en tale for FNs generalforsamling, i et forsøk på å unngå tiltale og straff.

En sen kveld stikker Silvia innom FN-bygningen for å hente noen personlige eiendeler, og hun overhører to menn som diskuterer på et språk fra Øst-Afrika som hun forstår, og de diskuterer et fremtidig attentat. Silvia løper skremt vekk fra bygningen når mennene som diskuterer blir klar over hennes tilstedeværelse. Dagen etter kjenner Silvia igjen noen ord under et møte hvor hun igjen hører noen fraser som hun overhørte kvelden i forveien. Hun rapporterer disse hendelsene til folkene som tar seg av sikkerheten rundt FN, og etter det hun hørte så virker det som målet for attentatet er Zuwanie selv. U.S. Secret Service blir også kontaktet, og Tobin Keller (Sean Penn) og Dot Woods (Catherine Keener) får i oppdrag å etterforske saken, samt beskytte Zuwanie når han kommer for å holde talen sin. Keller oppdager at Silvia mange år tidligere var involvert i en geriljagruppe i Matobo, og at hennes foreldre og søster ble drept av Zuwanie og hans menn. I tillegg hadde hun et forhold til en av Zuwanies politiske motstandere.

Selv om Keller er mistenksom til Silvias historie, beskytter Keller henne mot angrep. Den påståtte leiemorderen som skal ha vært ute etter å myrde Zuwanie blir oppdaget (og skutt til døde) samtidig som Zuwanie holder talen sin til FNs generalforsamling, og sikkerhetspersonell får Zuwanie til et trygt rom for hans beskyttelse. Silvia, som regnet med at dette kom til å skje gjemmer seg på rommet for å konfrontere Zuwanie, og hun har hensikt å drepe ham. Keller oppdager at leiemordet var en falsk flagg-operasjon planlagt av Zuwanie selv for å få større troverdighet og for å stemple rivalene sine som terrorister og for å skremme motstanderne hans. Keller skynder seg til Zuwanie, og kommer akkurat tidsnok til å forhindre at Silvia myrder Zuwanie. Det blir tatt ut tiltale mot Zuwanie. Silvia blir utvist fra USA, og returnerer hjem til Matobo kort tid senere.

## Medvirkende
* Nicole Kidman som Silvia Broome
* Sean Penn som Tobin Keller
* Catherine Keener som Dot Woods
* Earl Cameron som Edmond Zuwanie

## Eksterne lenker
* 
*
Claffo

**Claffo** (*Claffone*, død etter 500) var konge over langobardene i Det langobardiske kongerike i andre halvdel av det femte århundre. Han etterfulgte sin far Gudeoc og de tilhørte det letingiske dynasti som var oppkalt etter Gudeocs farfar Lethu.

Langobardene var et germansk folkeslag som var på vandring sørover og østover i Europa tidlig i folkevandringstiden. De nevnes allerede hos den romerske historikeren Tacitus i hans bok *Germania* fra 98 e. Kr. og de ble av ham betegnet som dyktige krigere.

På Claffos tid hadde langobardene migrert fra Sør-Skandinavia eller Nord-Tyskland langs Elben og bosatt seg i et område som var forlatt av rugierne i den romerske provinsen Noricum i det nåværende Østerrike. Vi kjenner lite til hans liv. Den mest utførlige primærkilden, Paulus Diaconus' *Langobardernes historie*, skriver: «Imidlertid døde Gudeoc, hvem hans Søn Claffo fulgte. Da også denne var død, blev hans Søn Tato den syvende konge.»

I tillegg til sønnen Tato som ble konge etter ham skal Claffo også ha hatt en sønn ved navn Zuchilo (Zuchilon) eller Uniches. Zuchilos sønn Wacho skal senere ha gjort ende på Tato og latt seg utrope til konge.

## Referanser


## Kilder
* 
* 

## Eksterne lenker
* ''Origo Gentis Langobardum'', engelsk og latinsk tekst
* Paulus Diaconus, ''Historia Langobardum'', engelsk tekst
Tato

**Tato** (*Tatone*, død etter 510) var konge over langobardene i Det langobardiske kongerike mellom ca. 500 og ca. 510. Han etterfulgte sin far Claffo og de tilhørte det letingiske dynasti som var oppkalt etter den tidligere langobardiske kong Lethu som innførte arveretten til tronen.

Langobardene var et germansk folkeslag som var på vandring sørover og østover i Europa tidlig i folkevandringstiden. De nevnes allerede hos den romerske historikeren Tacitus i hans bok *Germania* fra 98 e. Kr. og de ble av ham betegnet som dyktige krigere.

Den viktigste kilden til langobardenes historie, *Historia Langobardum* skrevet av Paulus Diaconus på 790-tallet gir lite opplysninger om Tatos far Claffo, men det framgår at Tato ble konge rundt 500  og at langobardene i hans regjeringstid flyttet eller måtte flykte fra provinsen Noricum og dro til *Feld*, sannsynligvis Marchfeld, nordøst for Wien.  Senere oppsto det strid mellom langobardene og herulerne under ledelse av kong Rodulf. Ifølge Paulus Diaconus oppsto denne striden etter at Rodulfs bror hadde blitt vanæret og drept av Tatos datter Rumetruda i en historie som virker nokså oppkonstruert.  Kampen mellom langobardene og herulerne skal ha funnet sted i 508 og endte med at herulerne ble slått og Rodulf falt. Dette slaget skal ha blitt et vendepunkt både for langobarder og herulere. For langobardene betydde det en styrking av deres selvfølelse som folk, en selvfølelse som senere førte til opprettelsen av et langobardisk kongedømme i Italia. Herulerne som folk ble imidlertid så svekket at de aldri mer opptrådte som et samlet samfunn. 

Tato fikk kortvarig glede av sin seier. Rundt 510 ble han fengslet av sin nevø Wacho, sønn av broren som Paulus kaller Zuchilo. Wachos far het kanskje Uniches, mens Zuchilo var en annen tilhenger av Tato. Tatos sønn Hildechis måtte flykte til gepidene i det sydlige Ungarn og levde der til han døde.

## Referanser


## Eksterne lenker
* ''Origo Gentis Langobardum'', engelsk og latinsk tekst
* Paulus Diaconus, ''Historia Langobardum'', engelsk tekst
Daphne jasminea

***Daphne jasminea*** er en krypende, eviggrønn dvergbusk i tysbastfamilien.

Den blir opptil 20&nbsp;cm høy. De små, hvite blomstene ligner litt på sjasmin. Arten vokser i garrigue og på kalkklipper. Det er to underarter, subsp. *jasminea* i Hellas og subsp. *jarmilae* fra Kyrenaika i Libya.

## Kilder
* 
* 
* 

## Eksterne lenker
*
Werner Schmieder

**Werner Schmieder** (født 11. november 1926 i Possendorf i Bannewitz i Landkreis Sächsische Schweiz-Osterzgebirge i Sachsen) er en tidligere tysk politiker i DDR (SED). Han var fra 1980 til 1981 finansminister i DDR.

Werner Schmieder ble født inn i en arbeiderfamilie og utdannet seg som økonom. Han ble medlem av NSDAP i 1944 og soldat i Wehrmacht i samme år. Schmieder satt fra 1944 til 1948 i sovjetisk krigsfangenskap. Han var medlem av DVP fra 1948 til 1955. Etter å ha blitt finansminister i 1980 ble han også medlem av presidiet i ministerrådet. I mars 1981 ga han overfor Günter Ehrensperger som var leder for avdelingen for planlegging og finanser i sentralkomiteen i SED, uttrykk for at han var misfornøyd med at hans departement hadde mottatt uvanlige krav, blant annet et krav om skattefrihet på 90 millioner DDR-Mark til et østerriksk firma. Skattefriheten var meddelt av Erich Honecker. Schmieder gikk deretter etter kort tid av, fulgt av en melding om at han hadde fratrådt «etter eget ønske.»

## Referanser
Arve Bringaker

**Arve Bringaker** (1947–2016) var en norsk kunsthistoriker. Han var fra 1977 til 2015 intendant/daglig leder i Norsk Billedhoggerforening; i den forbindelse redigerte han flere bøker og kuraterte flere utstillinger om billedhuggerkunst.

Bringaker ble tildelt Ingeborg og Per Palle Storms ærespris for 2013.
## Referanser

## Eksterne lenker
Feliciano Viera

**Feliciano Alberto Viera Borges** (født 1872 i Salto, død 1927 samme sted) var en uruguayansk politiker. Han fungerte som president i Uruguay fra 1. mars 1915 til 1. mars 1919.

## Se også
* Liste over Uruguays presidenter

## Referanser


## Eksterne lenker
* 
* Liste over Uruguays presidenter fra 1830 til 2005,  www.parlamento.gub.uy (spansk)
Baltasar Brum

**Baltasar Brum Rodríguez** (født 18. juni 1883 i Artigas, død 31. mars 1933 i Montevideo) var en uruguayansk advokat og politiker. Han fungerte som president i Uruguay fra 1. mars 1919 til 1. mars 1923.

## Se også
* Liste over Uruguays presidenter
* Baltasar Brum (Uruguay)

## Referanser


## Eksterne lenker
* 
* Liste over Uruguays presidenter fra 1830 til 2005,  www.parlamento.gub.uy (spansk)
Brødbyre

**Brødbyre** er ei kiste med lokk, til oppbevaring av flatbrød, den gang da hjemmelaget flatbrød var vanlig på gårdene.  Brødbyrene hadde sin plass på stabburet.  Det var ofte kors innskåret på lokket og på sidene, slik at brødet var beskyttet mot onde makter. Flatbrød kunne også oppbevares i store tønner.

## Referanser


## Litteratur
Hilmar Stigum og Kristofer Visted: Vår gamle bondekultur II. 3. utgave. Oslo 1971.
Daphne caucasica

***Daphne caucasica*** er en løvfellende busk i tysbastfamilien som blir opptil to meter høy. Blomstene er hvite og dufter sterkt. Den vokser i fjellskoger i Georgia og Armenia.

## Kilder
* 
* 

## Eksterne lenker
*
Daphne glomerata

***Daphne glomerata*** er en eviggrønn dvergbusk i tysbastfamilien som blir 20–50&nbsp;cm høy. Blomstene er hvite. Den vokser på steinete steder og grasmark opptil 3500&nbsp;moh i Kaukasus og det østlige Tyrkia.

## Kilder
* 
* 

## Eksterne lenker
*
Arkeologisk horisont

**Arkeologisk horisont** er i arkeologien benevnelsen på et bredt utgravd geologisk lag som inneholder kunst eller kulturgjenstander på et arkeologisk funnsted eller et større geografisk område. Den utgjør et distinkt lag innenfor dette funnstedets eller områdets arkeologiske sekvens.

## Referanser


## Litteratur
*
*
Juan Campisteguy

**Juan Campisteguy Oxcoby** (født 7. september 1859 i Montevideo, død 4. september 1937 samme sted) var en uruguayansk advokat, militær og politiker. Han fungerte som president i Uruguay fra 1. mars 1927 til 1. mars 1931.

## Referanser


## Eksterne lenker
* Liste over Uruguays presidenter fra 1830 til 2005,  www.parlamento.gub.uy (spansk)
Gabriel Terra

**José Luis Gabriel Terra Leivas** (1873–1942) var en advokat, professor, universitetsprofessor, økonom, forfatter, statsoverhode og politiker fra Uruguay. Mellom 1900 og 1939 fungerte han som en fremstående rådgiver for alle uruguayanske regjeringer i diplomati, økonomi og finans, og fra 1907 til 1922 besatte han viktige ministerposter. Han var medlem av Nasjonalt Administrasjonsråd fra 1926 til 1929. Han styrte som konstitusjonell president fra 1. mars 1931 til han gjennomførte et selvkupp 31. mars 1933, og startet den historiske perioden kjent som "Terra-diktaturet" eller "marsregimet". Han styrte midlertidig frem til 1. mars 1934, oppløste kollegieregjeringen og gjeninnførte et enhetlig utøvende system gjennom grunnloven av 1934, og styrte til 11. juni 1938.

Blant uruguayanere er hans de facto periode fra 1933 til 1934 populært assosiert med "dictablanda" på grunn av den sivile og fredelige karakteren av statskuppet, i motsetning til den latinamerikanske konteksten.

I 1938 ble han president for Banco de la República Oriental del Uruguay, men forlot samme år stillingen på grunn av et hjerneslag som etterlot ham lammet i fire år, frem til hans død i nærmest ekstrem fattigdom 15. september 1942.

## Se også
* Liste over Uruguays presidenter

## Referanser


## Eksterne lenker
* Liste over Uruguays presidenter fra 1830 til 2005,  www.parlamento.gub.uy (spansk)
Lars Nyberg

**Lars Nyberg** er navnet til flere personer: 

* Lars Nyberg svensk bedriftsleder (1951-)
* Lars Nyberg finsk radiopioner og forfatter (1905–1999)
The Edge

**The Edge** kan sikte til:

* *[[The Edge (album)]]*, album fra 1980
* The Edge (artist)
* *[[Rivalene|The Edge (film)]]*, film fra 1997
Audi Arena

**Audi Arena** er en flerbruks idrettsarena i Győr, Ungarn. Den er oppkalt etter bilfirmaet Audi AG, som betaler deler av byggekostnadene og dermed eier navnet i ti år. Arenaen kan ta 5 500 tilskuere og er den nye hjemmearenaen til den ungarske håndballklubben Győri Audi ETO KC. Audi arena er et av spillestedene under Håndball-EM 2014 for kvinner.

Byggingen av arenaen med 6000 m² grunnflate startet 30. januar 2014 og den ble åpnet 15. november 2014. Kostnaden var på 4,3 milliarder forint, som tilsvarer omtrent 125 millioner norske kroner (pr. desember 2014). Arenaen er koblet sammen med den nyrenoverte sportshallen Magvassy Mihály. 

## Referanser
The Edge (album)

***The Edge*** er et studioalbum med Ike Turner sammen med Tina Turner og Home Grown Funk som ble gitt ut i 1980. Sangene er spilt inn før Ike og Tina gikk fra hverandre i 1976.

## Sporliste

**Side 1:**

# «Shame, Shame, Shame» (Sylvia Robinson) - 3.03
# «Lean on Me» (Bill Withers) - 3.36
# «Philadelphia Freedom» (Elton John og Bernie Taupin) - 4.12
# «Use Me» (Bill Withers) - 3.12
# «Only Women Bleed» (Alice Cooper og Dick Wagner) - 3.57

**Side 2:**

# «Party Vibes» (Ike Turner) - 4.39
# «Lum Dum» (Ike Turner) - 3.35
# «No Other Woman» (Ike Turner) - 3.34
# «I Can't Believe» (Ike Turner) - 3.35
# «I Don't Want Nobody» (Ike Turner) - 3.45
Lýdia Jakubisová

**Lýdia Jakubisová** (født **Fábryová**; 14. oktober 1981 i Bojnice) er en slovakisk håndballspiller, som spiller for den tyske klubben  og på det slovakiske landslaget.

## Referanser


## Eksterne lenker
*
Daphne pontica

***Daphne pontica*** er en eviggrønn busk i tysbastfamilien som blir 40–100&nbsp;cm høy.

Blomstene er gulgrønne og dufter. Bærene er svarte hos subsp. *pontica*, men subsp. *haematocarpa* har røde bær. Den vokser fra havnivå opp til 2200&nbsp;moh. Arten vokser som regel i skog av orientbøk og nordmannsedelgran, men kan også finnes i kratt av hassel og *[[Rhododendronslekta|Rhododendron]]*, eller i bratte fjellsider. Utbredelsen omfatter sørøstlige Bulgaria, Nord-Tyrkia, Kaukasus og nordlige Iran.

## Kilder
* 
* 

## Eksterne lenker
*
Munir El Haddadi

**Munir El Haddadi Mohamed** (født 1995) er en spansk-marokkansk fotballspiller som spiller for . 

Han debuterte for Barcelona den 24. august 2014 mot Elche CF på Camp Nou, en kamp de vant 3–0 og Haddadi scoret det andre målet. 

Haddadi ble født i Spania, men begge foreldrene er fra Marokko. Han var dermed spilleberettiget for begge nasjonene. Den 8. september 2014 debuterte han for  mot Makedonia i en EM-kvalifiseringskamp.

## Meritter
;FC Barcelona
* Primera División (1):2014/2015
* Copa del Rey (1): 2014/2015
* UEFA Champions League (1): 2014/2015
* UEFA Super Cup (1): 2015

## Referanser


## Eksterne lenker
* 
*
Sandro Ramírez

**Sandro Ramírez Castillo** (født 1995) er en spansk fotballspiller som spiller for .

Han debuterte for  den 31. august 2014 i en borte kamp mot . De vant kampen 1-0 og Ramírez scoret kampens eneste mål. Han scoret sitt første mål i UEFA Champions League den 21. oktober 2014 hjemme mot . En kamp de vant 3-1 og Ramírez scoret det siste målet.

## Meritter
;FC Barcelona
* Primera División (1): 2014/2015
* Copa del Rey (1): 2014/2015
* UEFA Champions League (1): 2014/2015
* UEFA Super Cup (1): 2015

## Referanser


## Eksterne lenker
* 
* 
* BDFutbol profile
* Futbolme profile
Robert G. Elliott

**Robert Greene Elliott** (1874–1939) var amerkansk bøddel, eller *State Electrican* som var hans offisielle tittel. Han virket i New York og nabostater på Østkysten fra 1926 til 1939.

Det sies at han utførte 387 henrettelser i den elektriske stol. Blant hans mer kjente klienter var Sacco og Vanzetti, Ruth Snyder og Bruno Hauptmann.

Om man i denne forbindelse kan tale om perfeksjon og teknikk var Elliott en mester. han fant ut at man måtte altenere spenning og varighet, slik at den dødsdømte først mistet bevisstheten og deretter livet på en forholdsvis fredelig måte

Han var ansatt som ordinær elektriker i fengslet, men fikk et salær på 150 dollar for hver henrettelse.

Etter henrettelsen av Sacco og Vanzetti ble han utsatt for et attentat ved at ukjente sprengte huset hans. En tid hadde han livvakt.

## Referanser


## Kilder
* Bill Bryson:*En sommer, Amerika 1927*
Daphne striata

***Daphne striata*** er en eviggrønn dvergbusk i tysbastfamilien. Den har en krypende vekst, blir 5–40&nbsp;cm høy og har rosa blomster i mai–juli. Arten minner om rosetysbast (*Daphne cneorum*), men stilker og blad er uten hår. *Daphne striata* vokser på kalkgrunn i Alpene i en høyde på 1000–2800&nbsp;moh.

## Kilder
* 
* 

## Eksterne lenker
*
Bjøra (Tolga)

**Bjøra** er ei elv i Tolga kommune i Innlandet. Den er ei venstre sideelv til Glåma, som den munner ut i rundt fem kilometer øst for Tolga sentrum. Elva har utspring fra Bjørsjøen, og renner mot nord gjennom et skogkledt landskap. De nedre delene av elva ligger innenfor Bjøreggene naturreservat. Elva er 6,35 kilometer lang, og har et nedbørfelt på rundt .

## Referanser
Sandvika bru

**Sandvika bru** er del av motorveien E18 forbi Sandvika i Bærum. Fra vest mot øst krysser den Sandvikselva, Brambanis vei og fylkesvei 1648 Sandviksveien på Kadettangen, og et stykke av Sandviksbukta.

18. juni 2014 vedtok kommunestyret i Bærum at E18 skal flyttes lenger mot nord. Sandvika bru vil da bli erstattet av en kortere bru over Sandvikselva.

## Se også
* Liste over broer i Norge
* Liste over broer i Norge etter lengde

## Referanser


## Eksterne lenker
* Vegvesenets vegkart
Rust (videospill)

***Rust*** er et flerspiller-overlevelsesspill fra 2013, utviklet og publisert av det uavhengige Facepunch Studios 11. desember 2013 for Microsoft Windows, macOS og Linux. *Rust* var opprinnelig laget som en klone av *DayZ*, en populær mod for *[[ARMA 2]]*, med lignende bygge-elementer som de funnet i *[[Minecraft]]*.

## Innhold
I spillet befinner spilleren seg i en post-apokalyptisk verden, og må gjøre alt for å overleve. Man starter med en stein og en fakkel og må utnytte disse, lage en øks, og samle ressurser til man kan opprette en base. Man må samle ressurser som skinn, mat, jern, svovel og ved, som kan samles inn ved å bruke en stein eller en øks. Man kan også konstruere avanserte våpen, og må overkomme ville dyr som bjørn og ulv. Men den største utfordringen i spillet er å overleve de andre spillerne. I spillet kan spillerne velge forskjellige servere å spille på, disse kan spillerne bytte på så ofte de vil.

## Referanser


## Eksterne lenker
*
Emily Stang Sando

**Emily Stang Sando** (født 8. mars 1989 i Holmestrand) er en norsk håndballmålvakt, som spiller for den tyske klubben SG BBM Bietigheim og det norske kvinnelandslaget.

## Karriere
### Klubb
Tidligere har hun spilt for de danske klubbene ,  og , de norske klubbene Flint Tønsberg og  og for ŽRK Budućnost i Montenegro.

### Landslag
Hun ble landskjent etter landslagskampen mot Ukraina 9. desember 2014, da Norge vant 34–23.

Hun spilte på Norges lag som tok gull i EM 2020.

## Privatliv
Hennes far, Harald Sando, vant Nikken-prisen for 2014.

## Referanser


## Eksterne lenker
* 
* Emily Stang Sando  på www.altomfotball.no
* Emily Stang Sando på www.teamesbjerg.dk
Daphne malyana

***Daphne malyana*** er en eviggrønn dvergbusk i tysbastfamilien. Den er tett forgrenet og blir 10–30&nbsp;cm høy. Blomstene er hvite og bærene oransje. Den vokser i sprekker i kalksteinsfjell i en høyde på 600–2000&nbsp;moh. Arten er funnet øst i Bosnia-Hercegovina, nord i Montenegro og vest i Serbia.

## Kilder
* 
* 

## Eksterne lenker
*
SeaBird Exploration

**SeaBird Exploration** er en tilbyder av 2D/3D-seismikktjenester, samt tilhørende produkter og tjenester til olje- og gassindustrien. Selskapet er notert på Oslo Børs og har hovedkontor på Kypros. I tillegg har selskapet regionkontorer i Oslo, Dubai, Singapore, Houston, Odessa og St. Petersburg.
 
Høsten 2014 ble det kjent at selskapet utførte seismiske undersøkelser på sokkelen utenfor det omstridte området Vest-Sahara. Marokkos oljeleting har tidligere blitt vurdert som folkerettsstridig ifølge FNs juridiske kontor. Selskapet har i ettertid beklaget å ha utført undersøkelsene i Vest-Sahara.

## Referanser


## Eksterne lenker
*
*
Yaren (navn)

**Yaren** eller **Yâren** er et tyrkisk kvinnenavn som betyr «følgesvenn». Den persiske formen av navnet, *Yaran* (persisk: یاران), brukes som mannsnavn, men er sjeldent.

## Etymologi
*Yaren* er et tyrkisk navn av persisk opprinnelse. Navnet betyr «følgesvenn».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Yaren Dolcu, tyrkisk badmintonspiller

## Annen bruk av navnet
* Yaren, et musikkinstrument laget av Özay Gönlüm
* Yaren Nevizade, rollefigur i den tyrkiske filmen Ulan Istanbul

## Referanser


## Eksterne lenker
Tour de France 2016

**Tour de France 2016** var den 103. utgaven av sykkelrittet Tour de France. Rittet startet i Frankrike, men var innom Spania, Andorra og Sveits. Den første etappen var en vanlig fellesstart og gikk fra Mont-Saint-Michel til Utah Beach, Sainte-Marie-du-Mont lørdag 2. juli 2016.

## Deltakere
:*Se også [[Liste over utøvere i Tour de France 2016]]*

198 ryttere fra 22 lag og 35 nasjoner stilte til start. 174 av disse fullførte, noe som var ny rekord.

Sondre Holst Enger var rittets yngste deltaker, og sammen med Edvald Boasson Hagen, Vegard Breen og Alexander Kristoff tangerte han rekorden fra 1991 på fire norske deltakere.

## Etappene
De to første etappene, samt startsted for tredje etappe, ble kunngjort 9. desember 2014. Fullstendig rute og etappeoversikt ble offentliggjort under den offisielle presentasjonen i Palais des Congrès i Paris 20. oktober 2015.

## Trøyene dag for dag

## Resultater
### Sammenlagt

### Poengkonkurransen

### Klatrekonkurransen

### Ungdomskonkurransen

### Lagkonkurransen

## Referanser




## Eksterne lenker
* 
* 
* Tour de France 2016 - Offisielt nettsted
Visens venners viser, første samling

***Visens venners viser, første samling*** er ei bok med 10 sanger utgitt av foreningen Visens venner i 1950. Samlinga inneholder:

*''Falle Landers vise'' (trad.)
**[[Fiskervisen]]* (tekst Gabriel Scott, melodi Erling Brinchmann)
*''Den grumme fader'' (trad.)
*''Den skönste lilja'' (tekst trad., melodi Aase Mohn)
**[[Gatefeiersang]]* (tekst og melodi Jens Gunderssen)
*''Frieri'e hans Ola Husmainn'' (tekst Alv Schiefloe, melodi Carlo Wigum)
*''På vakta'' (tekst og melodi Jens Gunderssen)
*''Visen til vennen Nikkolaj'' (tekst Vilhelm Krag, melodi Heide Sørensen)
*''Ballade'' (tekst Odd Nansen, melodi Yukon Gjelseth)
**[[Dreyfus-visa]]* (tekst og melodi ukjent) – visen på Kristiansund-dialekt handler om den franske rettsskandalen kjent som Dreyfus-saken

## Referanser